ddrg/super_eurlex huggingface dataset:
Nõukogu otsus,

22. mai 2000,

millega luuakse tsiviilkriisiohje komitee

(2000/354/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 28 lõiget 1,

võttes arvesse Euroopa Ühenduse asutamislepingut, eriti selle artiklit 207,

ning arvestades järgmist:

(1) Ühise välis- ja julgeolekupoliitika tugevdamise raames ning esmajoones silmas pidades Euroopa Liidu lepingu artikliga 17 sätestatud ühist Euroopa julgeoleku- ja kaitsepoliitikat, pöördus Euroopa Ülemkogu 10. ja 11. detsembri 1999. aasta Helsingi istungjärgul eesistujariigi ja peasekretäri / kõrge esindaja poole palvega jätkata üldasjade nõukogus tööd kõigis aspektides, mida käsitletakse eesistujariigi aruandes, sealhulgas tööd seoses tsiviilkriisiohje komiteega.

(2) Euroopa Ülemkogu pöördus Lissabonis 23. ja 24. märtsil 2000 peetud istungil nõukogu poole palvega asutada enne Euroopa Ülemkogu Feira kohtumist või kõnealusel kohtumisel tsiviilkriisiohje komitee.

(3) Otsused vahendite kohta, mida kasutatakse tsiviilkriisiohjeks Euroopa Liidu lepingu alusel, tehakse kõnealuse lepinguga ettenähtud korras.

(4) Euroopa Ülemkogu Helsingi kohtumisel rõhutati, et on vaja tugevdada Euroopa Liidu ressursside ja vahendite reageerimisvalmidust ja tõhusust ning nende koostoimet.

(5) Teabevahetus tsiviilkriisiohje vahendite kohta ja nende kooskõlastamine soodustab muu hulgas nõukogu peasekretariaadi koordineerimismehhanismi toimimist, mille loomine kiideti heaks Euroopa Ülemkogu Helsingi istungjärgul,

ON VASTU VÕTNUD KÄESOLEVA OTSUSE:

Artikkel 1

Käesolevaga asutatakse liikmesriikide esindajatest koosnev tsiviilkriisiohje komitee.

Artikkel 2

Komitee tegutseb nõukogu töörühmana ja kannab oma tegevusest ette alaliste esindajate komiteele. Komitee annab tsiviilkriisiohje küsimustes informatsiooni, soovitusi ja nõu ajutisele poliitika- ja julgeolekukomiteele ning teistele nõukogu asjaomastele organitele, võttes vastavalt arvesse nende pädevust.

Artikkel 3

Käesolev otsus jõustub selle vastuvõtmise päeval.

Artikkel 4

Käesolev otsus avaldatakse Euroopa Ühenduste Teatajas.

Brüssel, 22. mai 2000

Nõukogu nimel

eesistuja

J. Gama

--------------------------------------------------
Komisjoni otsus,

17. juuli 2000,

millega lubatakse liikmesriikidel ajutiselt turustada nõukogu direktiivi 66/401/EMÜ nõuetele mittevastavaid teatavate liikide seemneid

(teatavaks tehtud numbri K(2000) 1782 all)

(2000/476/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 98/96/EÜ, [2] eriti selle artiklit 17,

ning arvestades järgmist:

(1) Rootsis on selliste põldherne (Pisum sativum) varajaste sortide kättesaadav kogus, mis sobivad riigi ilmastikutingimustes kasvatamiseks ning mis vastavad idanevuse osas kõnealuse direktiivi nõuetele, ebapiisav ja ei vasta seetõttu riigi vajadustele.

(2) Seda nõudlust ei ole võimalik piisavalt katta teistest liikmesriikidest või kolmandatest riikidest pärit seemnega, mis vastab kõikidele direktiivis sätestatud nõuetele.

(3) Seetõttu tuleks Rootsile anda luba võimaldada turustada sordi "Carneval" vähem rangetele nõuetele vastavat seemet kuni 30. juunini 2000.

(4) Lisaks sellele tuleks anda luba sellise seemne turustamiseks ka teistele liikmesriikidele, kes saavad Rootsit varustada eespool nimetatud sordi seemnega.

(5) Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,

ON VASTU VÕTNUD KÄESOLEVA OTSUSE:

Artikkel 1

Rootsile antakse luba võimaldada kuni 30. juunini 2000 turustada oma territooriumil 50 tonni sordi "Carneval" põldherne (Pisum sativum) varajaste sortide seemet, mis ei vasta minimaalse idanevuse osas direktiivi 66/401/EMÜ nõuetele, tingimusel et järgmised nõuded on täidetud:

a) idanevus on vähemalt 72 %,

b) ametlikul etiketil esitatakse ametliku seemnekontrolli aruandes märgitud idanevus.

Artikkel 2

1. Teistel liikmesriikidel kui taotluse esitanud liikmesriikidel lubatakse võimaldada artiklis 1 sätestatud tingimustel ja taotluse esitanud liikmesriigi märgitud eesmärkidel turustada oma territooriumil käesoleva otsusega lubatud seemet.

2. Lõike 1 kohaldamisel abistavad asjaomased liikmesriigid üksteist haldusküsimustes. Teised liikmesriigid teatavad taotluse esitanud liikmesriigile oma kavatsusest kiita selliste seemnete turustamine heaks, enne kui selline luba antakse. Taotluse esitanud liikmesriik võib esitada vastuväiteid üksnes juhul, kui kogu käesolevas otsuses sätestatud kogus on juba eraldatud.

Artikkel 3

Liikmesriigid teatavad viivitamata komisjonile ja teistele liikmesriikidele käesoleva otsuse alusel märgistatud ja nende territooriumidel turustamiseks heakskiidetud seemne kogused.

Artikkel 4

Käesolev otsus on adresseeritud liikmesriikidele.

Brüssel, 17. juuli 2000

Komisjoni nimel

komisjoni liige

David Byrne

[1] EÜT 125, 11.7.1966, lk 2298/66.

[2] EÜT L 25, 1.2.1999, lk 27.

--------------------------------------------------
Komisjoni otsus,

10. november 2000,

ühenduse ökomärgise kasutamistingimuste tüüplepingu kohta

(teatavaks tehtud numbri K(2000) 3278 all)

(EMPs kohaldatav tekst)

(2000/729/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artikli 175 lõiget 1,

võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artiklit 9,

ning arvestades järgmist:

(1) Määruse (EÜ) nr 1980/2000 artiklis 9 nähakse ette, et tüüpleping võetakse kasutusele artiklis 17 ettenähtud korras.

(2) Märgise kasutamistingimused peaksid kogu ühenduses olema ühesugused, et vältida konkurentsi kahjustamist ning tagada tarbijate ja kasutajate huvide kaitse.

(3) Pädevatel asutustel peaks siiski olema võimalus lisada lepingusse täiendavaid sätteid tingimusel, et need on kooskõlas määrusega (EÜ) nr 1980/2000.

(4) Lepingus peaksid olema sätted täitmise järelevalve kohta, et pädeval asutusel oleks võimalik tagada, et märki kasutatakse ainult nende toodete puhul, mis vastavad määruse (EÜ) nr 1980/2000 artiklis 1 ettenähtud eesmärkidele ja põhimõtetele ning mis on lepingu tingimustega kooskõlas.

(5) Lisaks sellele tuleks ette näha märgise kasutamisõiguse kehtivuse peatamise või tühistamise sätted juhtudeks, kui nimetatud määruse eesmärke ja põhimõtteid ning lepingu tingimusi ei järgita.

(6) Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Leping, mis sõlmitakse pädeva asutuse ja iga taotleja vahel määruse (EÜ) nr 1980/2000 artikli 9 kohaselt, koostatakse käesoleva otsuse lisas esitatud näidise järgi.

Artikkel 2

Ilma et see piiraks artikli 1 kohaldamist, võib pädev asutus lepingusse lisada täiendavaid sätteid tingimusel, et need täiendavad sätted on kooskõlas määrusega (EÜ) nr 1980/2000.

Artikkel 3

Komisjoni 15. septembri 1993. aasta otsus 93/517/EMÜ ühenduse ökomärgise kasutamistingimuste tüüplepingu kohta [2] tunnistatakse kehtetuks.

Artikkel 4

Käesolev otsus on adresseeritud liikmesriikidele.

Brüssel, 10. november 2000

Komisjoni nimel

komisjoni liige

Margot Wallström

[1] EÜT L 237, 21.9.2000, lk 1.

[2] EÜT L 243, 29.9.1993, lk 13.

--------------------------------------------------

LISA

+++++ TIFF +++++

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 290 , 17/11/2000 Lk 0029 - 0029



Nõukogu otsus, 7. november 2000, Euroopa Ühenduse liitumise kohta Ühinenud Rahvaste Organisatsiooni Euroopa Majanduskomisjoni määrusega nr 67 veeldatud naftagaasi kütusena kasutavate mootorsõidukite erivarustuse tunnustamise kohta (2000/710/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe") [1], eriti selle artikli 3 lõiget 3 ja artikli 4 lõike 2 teist taanet, võttes arvesse komisjoni ettepanekut, võttes arvesse Euroopa Parlamendi nõusolekut [2] ning arvestades järgmist: (1) Veeldatud naftagaasi kütusena kasutavate mootorsõidukite erivarustuse tunnustamise määruse nr 67 muudetud versioon kõrvaldab tehnilised takistused mootorsõidukitega kauplemisel lepinguosaliste vahel sellistele mootorsõidukitele paigaldatava erivarustuse suhtes. Nimetatud määruse ühtsed nõuded tagavad kõrge ohutus- ja keskkonnakaitse taseme. (2) Lepinguosalisi on teavitatud määruse nr 67 muudetud versioonist, mis jõustub kõigis lepinguosalistes riikides, kes ei ole oma vastuseisust teatanud, kuupäeva(de)l, mida selles on täpsustatud määruse kujul, mis kujutab endast 1958. aasta läbivaadatud kokkuleppe lisa. (3) Määrus nr 67 tuleb kaasata sõidukite tunnustussüsteemi ja täiendab seega ühenduse kehtivaid õigusakte, ON VASTU VÕTNUD JÄRGMISE OTSUSE: Ainus artikkel Euroopa Ühendus liitub Ühinenud Rahvaste Organisatsiooni Euroopa Majanduskomisjoni määrusega nr 67 veeldatud naftagaasi kütusena kasutavate mootorsõidukite erivarustuse tunnustamise kohta koos selle muudatustega ning nii, nagu lepinguosalistele on teatatud, kui meede või muudatus jõustub selles nimetatud kuupäeva(de)l. Brüssel, 7. november 2000 Nõukogu nimel eesistuja D. Voynet [1] EÜT L 346, 17.12.1997, lk 78. [2] Euroopa Parlamendi 3. oktoobri 2000. aasta nõusolek (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 269 , 21/10/2000 Lk 0050 - 0051



Komisjoni otsus, 22. september 2000, direktiivi 1999/5/EÜ artikli 3 lõike 3 punkti e kohaldamise kohta raadioseadmete suhtes, mida reguleerib piirkondlik kokkulepe raadiotelefoniteenuste kohta siseveeteedel (teatavaks tehtud numbri K(2000) 2718 all) (EMPs kohaldatav tekst) (2000/637/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta, [1] eriti selle artikli 3 lõike 3 punkti e, ning arvestades järgmist: (1) Mitmed liikmesriigid kavatsevad rakendada siseveeteedel inimestele ja kaupadele ühiseid ohutuspõhimõtteid ja -eeskirju. (2) Raadiotelefoniteenuste ühtlustamine aitab kaasa ohutumale laevasõidule siseveeteedel, eriti halbades ilmastikutingimustes. (3) Pärast osalemist piirkondlikul konverentsil, mis peeti Baselis vastavalt Rahvusvahelise Telekommunikatsiooni Liidu raadioside eeskirjade artiklile S6, kavatsevad mitmed liikmesriigid, kus toimub laevajuhtimine siseveeteedel, vastu võtta ja rakendada kokkulepet raadiotelefoniteenuste kohta siseveeteedel (edaspidi "kokkulepe"). (4) Käsitletakse ainult seadmeid, mis on mõeldud paigaldamiseks siseveeteedel sõitvatele laevadele liikmesriikides, kus kavatsetakse kokkulepet rakendada, ja töötavad kokkuleppes sätestatud sagedusaladel. (5) Kõik nendes sagedusalades töötavad seadmed peaksid vastama kokkuleppe eesmärkidele ning rakendama ETS 600698 lisas B määratletud automaatset saatja identifitseerimise süsteemi (ATIS) ja mida ei saa kasutada üle kindlaksmääratud maksimaalse ülekandevõimsuse teeninduskategooriates "laevalt laevale", "laevalt sadama valdajale" ja "side pardal". (6) Käesolevas otsuses sätestatud meetmed on kooskõlas telekommunikatsiooniseadmete nõuetekohasuse hindamise ja turujärelevalve komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevat otsust kohaldatakse veeteedel kasutatavate raadioseadmete suhtes, mida reguleerib Baselis 6. aprillil 2000. aastal sõlmitud kokkulepe raadiotelefoniteenuste kohta siseveeteedel, liikmesriikides, kus kokkulepet kavatsetakse rakendada. Artikkel 2 1. Siseveeteede raadiotelefoniteenuseid käsitlevas kokkuleppes sätestatud sagedusribades töötavad raadioseadmed peavad kasutama automaatset saatja identifitseerimise süsteemi (ATIS). 2. Raadiosideseadmed teeninduskategooriates "laevalt laevale", "laevalt sadama valdajale" ja "side pardal", mille sätestab siseveeteede raadiotelefoniteenuseid käsitlev kokkulepe, ei tohi olla saatja võimsusega üle 1 W. Artikkel 3 Käesoleva otsuse artikli 2 nõudeid kohaldatakse alates selle Euroopa Ühenduste Teatajas avaldamise kuupäevast. Artikkel 4 Käesolev otsus on adresseeritud liikmesriikidele. Brüssel, 22. september 2000 Komisjoni nimel komisjoni liige Erkki Liikanen [1] EÜT L 91, 7.4.1999, lk 10. --------------------------------------------------
Euroopa Liidu Teataja L 055 , 24/02/2001 Lk 0068 - 0068



Euroopa keskpanga otsus, 10. november 2000, teatavate Euroopa Keskpanga õigusaktide ja õiguslike vahendite avaldamise kohta (EKP/2000/12) (2001/150/EÜ) EUROOPA KESKPANGA NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja (edaspidi "põhikiri"), eriti selle artikleid 10.4, 34.1 ja 34.2; pärast konsulteerimist Euroopa Keskpanga (edaspidi "EKP") üldnõukoguga ning arvestades järgmist: (1) EKP peab äärmiselt oluliseks Euroopa Keskpankade Süsteemi (EKPS) reguleeriva raamistiku läbipaistvuse suurendamist. Sellise lähenemise kohaselt peaksid kõik EKP vastuvõetud õigusaktid ja õiguslikud vahendid olema üldsusele teadlikkuse tõstmiseks kättesaadavad ka siis, kui Euroopa Ühenduse asutamislepingu või põhikirja kohaselt selline avalikustamiskohustus puudub. (2) Läbipaistvust on kõige parem saavutada EKP õigusaktide ja õiguslike vahendite avaldamisega Euroopa Ühenduste Teatajas kõigis ühenduse ametlikes keeltes, ON VASTU VÕTNUD JÄRGMISE OTSUSE: Artikkel 1 Käesolevaga avaldatakse 3. novembri 1998. aasta suunis EKP/1998/NP10 Euroopa Keskpankade Süsteemi ja Euroopa Keskpanga põhikirja artikli 52 rakendamise kohta (käesoleva otsuse I lisa), 22. aprilli 1999. aasta suunis EKP/1999/NP11 üleminekuperioodil siseriiklike pangatähtede käibelelaskmise loa kohta (käesoleva otsuse II lisa) ja 22. detsembri 1998. aasta suunis EKP/1998/NP28, mis käsitleb Euroopa Keskpanga poolt liikmesriikide keskpankade abiga kogutud statistiliste üksikandmete konfidentsiaalsuse kaitse ühiseid eeskirju ja miinimumnõudeid (käesoleva otsuse III lisa); 19. juuni 1998. aasta otsus EKP/1998/NP1 Euroopa Keskpanga välisaudiitori ametissenimetamise ja volituste kehtivusaja kohta (käesoleva otsuse IV lisa); 1. detsembri 1998. aasta otsus EKP/1998/NP15, mis käsitleb liikmesriikide maksebilansi toetamiseks ettenähtud keskmise tähtajaga finantsabiga seotud teatavate Euroopa Keskpanga ülesannete täitmist (käesoleva otsuse V lisa) ja 8. aprilli 1999. aasta soovitus EKP/1999/NP7 pangatähtede käibelelaskmisega kaasnenud kulude arvepidamise kohta (käesoleva otsuse VI lisa). Artikkel 2 Käesolev otsus avaldatakse Euroopa Ühenduste Teatajas. Frankfurt Maini ääres, 10. november 2000 EKP president Willem F. Duisenberg --------------------------------------------------
Komisjoni otsus,

22. jaanuar 2001,

otsuse 2000/532/EÜ (millega asendatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistut kehtestav otsus 94/3/EÜ ja ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistut kehtestav nõukogu otsus 94/904/EÜ) muutmise kohta

(teatavaks tehtud numbri K(2001) 106 all)

(EMPs kohaldatav tekst)

(2001/119/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. detsembri 1991. aasta ohtlikke jäätmeid käsitlevat direktiivi 91/689/EMÜ, [1] viimati muudetud direktiiviga 94/31/EÜ, [2] eriti selle artikli 1 lõiget 4,

ning arvestades järgmist:

(1) Ühenduse ohtlike jäätmete nimekiri kehtestati nõukogu otsusega 94/904/EÜ [3] ning see otsus on asendatud komisjoni otsusega 2000/532/EÜ. [4]

(2) Mitmed liikmesriigid on teatanud kasutuselt kõrvaldatud sõidukitest, millest vedelikud ja muud ohtlikud ained ei ole jäätmetena eemaldatud ja millel nende arvates on üks või rohkem direktiivi 91/689/EMÜ III lisas loetletud omadustest, ning nad on esitanud taotluse kanda need ohtlike jäätmete nimekirja direktiivi 91/689/EMÜ artikli 1 lõikes 4 kehtestatud nimekirja kohaselt.

(3) Direktiivi 91/689/EMÜ artikli 1 lõikes 4 nähakse ette, et komisjon vaatab need liikmesriikide teatised läbi ohtlike jäätmete nimekirja muutmiseks.

(4) Komisjoni abistab selle ülesande täitmisel jäätmeid käsitleva direktiivi 75/442/EMÜ [5] artikli 18 alusel loodud komitee.

(5) Nimetatud otsusega ettenähtud meetmed ei olnud kooskõlas eespool nimetatud komitee arvamusega ning seetõttu ei saanud neid lülitada komisjoni otsusesse 2000/532/EÜ.

(6) Nõukogu ei teinud komisjoni ettepanekul otsust direktiivi 75/442/EMÜ artiklis 18 ettenähtud aja jooksul.

(7) Sellest tulenevalt on ettepandud meetmete vastuvõtmine komisjoni ülesanne,

ON VASTU VÕTNUD KÄESOLEVA OTSUSE:

Artikkel 1

3. mai 2000. aasta otsuse 2000/532/EÜ (millega asendatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistut kehtestav komisjoni otsus 94/3/EÜ ning ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistut kehtestav nõukogu otsus 94/904/EÜ) lisa muudetakse järgmiselt:

Kanne "16 01 04 kasutuselt kõrvaldatud sõidukid" asendatakse järgmisega:

"16 01 04* | kasutuselt kõrvaldatud sõidukid" |

Artikkel 2

Käesolevat otsust kohaldatakse alates 1. jaanuarist 2002.

Artikkel 3

Käesolev otsus on adresseeritud liikmesriikidele.

Brüssel, 22. jaanuar 2001

Komisjoni nimel

komisjoni liige

Margot Wallström

[1] EÜT L 377, 31.12.1991, lk 20.

[2] EÜT L 168, 2.7.1994, lk 48.

[3] EÜT L 356, 31.12.1994, lk 14.

[4] EÜT L 226, 6.9.2000, lk 3.

[5] EÜT L 194, 25.7.1975, lk 39.

--------------------------------------------------
Euroopa Liidu Teataja L 006 , 11/01/2001 Lk 0018 - 0019



Komisjoni otsus, 27. detsember 2000, millega muudetakse neljandat korda otsust 1999/467/EÜ, millega kehtestatakse teatavate liikmesriikide või liikmesriikide piirkondade veisekarjade ametlikult tuberkuloosivaba staatus (teatavaks tehtud numbri K(2000) 4144 all) (EMPs kohaldatav tekst) (2001/26/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu direktiivi 64/432/EMÜ veiste ja sigadega ühendusesisest kauplemist mõjutavate loomatervishoiu probleemide kohta, [1] viimati muudetud direktiiviga 2000/20/EÜ, [2] eriti selle A lisa I osa punkti 4, ning arvestades järgmist: (1) Komisjoni 15. juuli 1999. aasta otsusega 1999/467/EÜ, millega kehtestati teatavate liikmesriikide või liikmesriikide piirkondade veisekarjade ametlikult tuberkuloosivaba staatus (ja tunnistati kehtetuks otsus 97/76/EÜ [3]), viimati muudetud otsusega 2000/694/EÜ, [4] anti kõnesolev staatus teatavatele liikmesriikidele ja liikmesriikide piirkondadele. (2) Prantsusmaa pädevad ametiasutused on esitanud komisjonile tõendid kõikide direktiivi 64/432/EMÜ A lisa I osa punktis 4 sätestatud tingimuste järgimise kohta, eriti selle kohta, et viimase kuue aasta 31. detsembri seisuga on üle 99,9 % Prantsusmaa veisekarjadest olnud ametlikult vabad veiste turberkuloosist ning et 1999. aasta detsembris asutatud andmebaasi kandmine võimaldab jälgida ühenduse õiguse kohaselt identifitseeritud veiseid. (3) Seetõttu on asjakohane kuulutada Prantsusmaa ametlikult tuberkuloosivabaks vastavalt eespool nimetatud direktiivi sätetele. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 1999/467/EÜ I lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 27. detsember 2000 Komisjoni nimel komisjoni liige David Byrne [1] EÜT 121, 29.7.1964, lk 1977/64. [2] EÜT L 163, 4.7.2000, lk 35. [3] EÜT L 181, 16.7.1999, lk 36. [4] EÜT L 286, 11.11.2000, lk 41. -------------------------------------------------- LISA " “I LISA Ametlikult veiste tuberkuloosist vabad liikmesriigid: Taani Saksamaa Prantsusmaa Luksemburg Madalmaad Austria Soome Rootsi” " --------------------------------------------------
Euroopa Liidu Teataja L 006 , 11/01/2001 Lk 0021 - 0021



Komisjoni otsus, 27. detsember 2000, millega muudetakse otsust 1999/465/EÜ, millega kehtestatakse teatavate liikmesriikide veisekarjade ametlikult veiste enzootilisest leukoosist vaba staatus (teatavaks tehtud numbri K(2000) 4146 all) (EMPs kohaldatav tekst) (2001/28/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [1] viimati muudetud direktiiviga 2000/20/EÜ, [2] eriti selle D lisa I peatüki punkti E, ning arvestades järgmist: (1) Komisjoni 13. juuli 1999. aasta otsusega 1999/465/EÜ, millega kehtestati teatavate liikmesriikide ja liikmesriikide piirkondade veisekarjade ametlikult veiste enzootilisest leukoosist vaba staatus, [3] anti see staatus teatavatele liikmesriikidele ja piirkondadele. (2) Rootsi pädevad asutused esitasid komisjonile dokumendid, mis tõestavad vastavust kõigile direktiivi 64/432/EMÜ D lisa I peatüki punktis E sätestatud tingimustele. (3) Seetõttu näib asjakohane lugeda Rootsi vastavalt eespool nimetatud direktiivi sätetele ametlikult veiste enzootilisest leukoosist vabaks ja muuta vastavalt otsust 1999/465/EÜ. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 1999/465/EÜ muudetakse, lisades I lisas esitatud liikmesriikide loetellu sõna "Rootsi". Artikkel 2 Käesolev otsus on adresseeritud liikmesriikidele. Brüssel, 27. detsember 2000 Komisjoni nimel komisjoni liige David Byrne [1] EÜT 121, 29.7.1964, lk 1977/64. [2] EÜT L 163, 4.7.2000, lk 35. [3] EÜT L 181, 16.7.1999, lk 32. --------------------------------------------------